Սեպուհ Աբգարյան

Սեպուհ Լևոնի Աբգարյան (), հայազգի կոմպոզիտոր, երգիչ, դիրիժոր, ռադիոհաղորդավար, «Գոհար» սիմֆոնիկ նվագախմբի և երգչախմբի դիրիժոր, գեղարվեստական ղեկավար։

Կենսագրություն և ստեղծագործական կյանք 
Ծնվել է Կիպրոսի Նիկոսիա քաղաքում, ուսուցչի ընտանիքում։ Հայրը ծնունդով սասունցի էր։ Ընտանիքը տեղափոխվել է Բեյրութ, որտեղ Սեպուհը սովորել է Սուրբ Նշան դպրոցում և աշակերտել Էդուարդ Տարոնյանին և Բարսեղ Կանաչյանին։ Նա միշտ երախտագիտությամբ է հիշել իր ուսուցիչներին, որոնք մեծ ազդեցություն են թողել նրա ձևավորման և կայացման վրա։ Երբ 13 տարեկան էր, ընտանիքը տեղափոխվում է Հալեպ, որտեղ 1954 թվականին ավարտում է Մելգոնյան հայկական վարժարանը, իսկ այնուհետև ուսումը շարունակում Փարիզում։ Փարիզում ուսուցանվելուց հետո վերադառնում է Կիպրոս և աշխատում տեղի վարժարանում։ Երկու այլ հայերի հետ Կիպրոսի հեռահաղորդակցության միությունում հիմնում է հայկական ռադիոհաղորդում, որտեղ աշխատել է շուրջ 46 տարի։ Միաժամանակ աշխատել է Մելգոնյան վարժարանում՝ որպես երգչախմբի ղեկավար։

Հեղինակ է մի շարք երգերի, կամերային, սիմֆոնիկ երաժշտությունների, օրատորիաների, որոնք կատարվել են աշխարհի մի շարք երկրներում՝ Տոկիո, Փարիզ, Կիպրոս, Լիբանան, ԱՄՆ։ Սեպուհ Աբգարյանի ամենամեծ ձեռքբերումը «Գոհար» սիմֆոնիկ նվագախմբի և երգչախմբի ղեկավարումն էր, որը իր համերգներով հանդես է եկել Հայաստանում և սփյուռքի բազմաթիվ գաղթօջախներում։ Նա վերոհիշյալ համույթը ղեկավարել է հիմնադրման օրից մինչև կյանքի վերջը։

Մահացել է Նիկոսիայում։

Օգտագործել է Սասմա Մհեր ծածկանունը։

Կարծիքներ Սեպուհ Աբգարյանի մասին

Ծանոթագրություններ 

Հայ կոմպոզիտորներ
Հայ դիրիժորներ
Կոմպոզիտորներ այբբենական կարգով
Հայ երգիչներ
Կիպրացի երգահաններ
Կիպրացի երգիչներ